આ પ્રસંગે સીએચઆરએફના ઉપપ્રમુખ અને કેળવણી મંડળના ટ્રસ્ટી વીરેન્દ્ર પટેલે સ્વાગત પ્રવચન કર્યું હતું. સીએચઆરએફના ખજાનચી અને કેળવણી મંડળના ઉપપ્રમુખ કિરણભાઈ પટેલે મહેમાનોનો પરિચય કરાવ્યો હતો. તેમણે જણાવ્યું કે હર્ષાબહેન પટેલનું જીવન હંમેશાં ત્યાગ, સેવા અને ઉદારતા જેવા ઉમદા ગુણોથી ભરપૂર અને પ્રેરણાદાયી રહ્યું છે. ચારુસેટ હોસ્પિટલને રૂ. એક કરોડના માતબર દાન બદલ હર્ષાબહેન અને નગીનભાઈ પટેલને ચારુસેટ કેમ્પસમાં કેળવણી મંડળની આગવી પરંપરા અનુસાર સન્માન પુષ્પ અને દાનભાસ્કર પુરસ્કાર એનાયત કરવામાં આવ્યો છે.